ས། །དེ་པ་ཀུན་འདུས་ཀུན་བཟང་དབྱེར་མེད་པ། །རྡོར་
སེམས་ཕྱི་པ་ལྕང་ལོ་ཅན་གྱི་ས། །བླ་མའི་ས་དང་སྲིད་གསུམ་ངང་རྫོགས་པ། །སྤྲོས་
བྲལ་ཐིག་ལེའི་ས་ལ་ལྷུན་གྲུབ་ནས། །གཟུགས་སྐུ་ཉིད་ཀྱིས་འགྲོ་དོན་ཡོངས་རྫོགས་
ཤོག །ས་བཅད་བཅུ་གཅིག་པ་དབྱངས་གསལ་ཡི་གེ་བརྒྱ་པས་ལྷག་ཆད་ཁ་བཀང་།
ལས་གཞུང་ནས་མཆོད་(༨༨ན)བསྟོད་ཇི་ལྟར་རིགས་པའི་སྒོ་ནས་གཏང་རག་གཏོང༌།
ས་བཅད་བཅུ་པ་དཀྱིལ་འཁོར་བསྡུ་བ་ནི། རྡོ་རྗེ་ཐལ་མོའི་བར་དུ་བཟུང
¤3l。
ཧཱུཾ་ཧཱུཾ། ཞེས་བརྗོད་པས་སྣང་སྲིད་འོད་དུ་ཞུ་ནས་གཞལ་ཡས་ཁང་ལ་བསྡུ། གཞལ་
ཡས་ཁང་ཡང་འོད་དུ་ཞུ་ལྷ་ཚོགས་ལ་བསྡུ། ལྷ་རྣམས་གཙོ་བོ་ལ་བསྡུ། གཙོ་བོ་
ཉིད་ཀྱང་འོད་ཀྱི་རང་བཞིན་དུ་ཐུགས་ཀའི་ཧཱུཾ་ལ་བསྡུ། ཧཱུཾ་ཉིད་ཀྱང་གྱེན་རྫོགས་སུ་
ཐིག་ལེར་བསྡུས་ཏེ་དེ་ཉིད་ཀྱང་མཐའ་ནས་དབུས་སུ་དག་སྟེ། སྤྲོས་བྲལ་མྱ་ངན་
ལས་འདས་པའི་ངང་དུ་མ་བཅོས་ལྷུན་གྲུབ་ཏུ་སོལ་ལེ་རྟོག་མེད་དུ་ལྷན་གྱིས་བཞག་
གོ། །རྡོ་རྗེས་མཎྜལ་མཐའ་ནས་བསྡུའོ། །དེ་ནས་འདི་སྐད་དོ། །ཧཱུཾ། གསང་བ་ཡོངས་
སུ་རྫོགས་པའི་དཀྱིལ་འཁོར་དུ། །རྣལ་འབྱོར་སྒྲུབ་མཆོག་འཁོར་དང་བཅས་པ་
ཡིས། །རྒྱལ་བ་ཞི་ཁྲོ་ཡོངས་རྫོགས་བསྙེན་ཅིང་བསྒྲུབས། །དངོས་གྲུབ་མཆོག་བླང་
འཕྲིན་ལས་རྣམ་བཞི་སྤྱད། །སྣོད་བཅུད་སྙིང་པོ་བྱང་ཆུབ་སེམས་སུ་བསྡུ། །ཀུན་
ச
273

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
གཞི་སྐྱེ་མེད་ཡེ་ནས་མྱ་ངན་འདས། །མི་གནས་ཡེ་ཤེས་ཐུགས་ཀྱི་དཀྱིལ་འཁོར་
དུ། །ཡེ་ཤེས་འོད་ཟེར་སླར་བསྡུ་ཡལ་ལ་ལ། །བདེ་ཆེན་ཐིག་ལེའི་ཀློང་དུ་བཛྲ་
མཿ ། །དེ་ནས་སྐད་ཅིག་མ་ལ་ཡི་དམ་གྱི་ལྷར་བསྐྱེད་དེ། །བྱ་བ་ལ་འཇུག་པ་ནི་ལས་
ཀྱི་ལྷའོ། །ཡེ་ཤེས་ནི་རང་བཞིན་བསྟིམ་གྱི་བར་དུའོ། །ཡི་དམ་ཡེ་ཤེས་པ་མི་བསྐོལ་
བའི་ཐ་ཚིག་གོ། །བཅུ་དྲུག་པ་རང་ལུས་སྲུང་བ་ནི། མེ་དཔུང་ཀློང་དུ་རང་ཡི་དམ་
དུ་གསལ་བས་གོང་ལྟར་རྒྱུན་སྤྱོད་ཀྱི་ལྷར་ལྡང་བ་ངར་འཛིན་རྣམ་དག་ཅེས་སོགས་
བརྗོད་ལ། ཨཱོྃ་བཛྲ་རཀྵ་ཧཱུཾ། ཨོཾ་བཛྲ་ཀ་བ་ཙ་ཧཱུཾ། བཛྲ་བཛྲ་བཛྲ་ཧཱུཾ་ཕཊཿ རྡོ་རྗེའི་
ཞུ་ལུགས་སུ་གཏམས་པར་(༨༨བ)བསམ་མོ། །དེ་ཡང་ངོ་བོ་སྟོང་ཞིང་བདག་མེད་དོན་
ལ་གནས་པས། ཨ་ཅིས་ཀྱང་མི་འགྱུར་མི་ཤིགས་པས། སྟོང་པའི་གོ་ཆ་བླ་ན་
མེད། །ཆོས་སྐུ་སྐྱེ་མེད་རྡོ་རྗེ་ཡིས། །མཚན་མའི་སྤྱོད་ཡུལ་ཀུན་བཅོམས་ནས། །ཆོས་
ཀྱི་དབྱིངས་ཀྱི་རྒྱས་གདབ་ལ། །སངས་རྒྱས་ཀྱིས་ཀྱང་མི་གཟིགས་ན། །གནོད་བྱེད་
བགེགས་ཀྱིས་ག་ལ་ཚུགས། །ཧཱུཾ་ཧཱུཾ་ཧཱུཾ། དེ་ལྟར་དགོངས་པ་དང་ལྡན་པས། །སྤྱོད་
ལམ་རྣམ་བཞིར་ཡི་དམ་ང་རྒྱལ་དང་མི་འབྲལ་བར་བྱའོ། །བཅུ་གཉིས་པ་བཟོད་
སོ་
པར་གསོལ་བ་ནི། རྣལ་འབྱོར་པ་རྣམས་དཀྱིལ་འཁོར་ལ་ཕྱག་གསུམ་བྱ་སྟེ་སྐོར་ལ་
ཞེས་པ་ཙམ་ལས་འདིར་མ་བྱུང་ཡང༌། བཀའ་བརྒྱད་བདེ་འདུས་ནས་མཆེད་ནང་
བཤགས་ཞེས་འབྱུང་བ་ལྟར། སྒྲུབ་པ་དབུ་བཙུགས་ནས་བཟུང༌། རྡོ་རྗེ་རྒྱལ་ཐེབ་
དང་། མཆེད་རྣམས་ཕན་ཚུན་དུ་ཐུགས་འགལ་སོགས་སེལ་ཞུགས་པ་ཡོད་ན།
སོར་དག་པར་བྱ་བའི་ཕྱིར་ཕན་ཚུན་དུ་བཤགས་པ་འབུལ་བ་སྟེ། ཕྱག་ལེན་འདུལ་
བའི་གསོ་སྦྱོང་ལྟར། རྒྱལ་ཐེབ་ནས་བཟུང་གྲལ་གཡས་གཡོན་དུ་བཤམས་ཏེ། གཡོན་
གྲལ་རྣམས་ཀྱི་གཡས་གྲལ་ལ་ཕྱག་བཙལ་ནས་བཤགས་པ་ལན་གསུམ་དུ་བྱས་པ།
གཡས་གྲལ་བས་དང་དུ་བླངས་ནས། སླར་གཡས་གྲལ་བས་གཡོན་གྲལ་ལ་ཕྱག་
གསུམ་བཙལ་ནས་གོང་བཞིན་བཤགས་པ་ལན་གསུམ་བྱས་ལ་ཐམས་ཅད་འཁོན་
མེད་དུ་དགྱེས་པ་ཆེན་པོས་ཉམས་བསྒྱུར་ཞིང་འབེལ་གཏམ་ཇི་ལྟར་རིགས་པར་
274

བཀའ་བརྒྱད་གསང་བ་ཡོངས་རྫོགས་ཀྱི་དབང་བསྐུར་དུས་སྒྲུབ་ཡོངས་འདུའི་འཁྲི་ཤིང༌། ༼༢༢༽
མཛད་དོ། །འདི་ལ་འདུལ་བའི་གསོ་སྦྱོང་དུ་མཁན་པོའང་གཡས་གཡོན་གང་རིགས་
སུ་ཕེབས་སྲོལ་འདུག་ཀྱང༌། འདིར་རྡོ་རྗེ་རྒྱལ་པོ་དེ་བཞིན་ཉིད་ཀྱི་ཏིང་ངེ་འཛིན་
།དེ་ལྟར་གོ་
ལས་གཡོ་བ་མེད་ན་ཕེབས་པའི་བྱ་རྩོལ་(༨༩ན)མི་དགོས་སམ་སྙམ་མོ།
དོན་ཕྱག་བཞེས་ངེས་པར་བྱས་ནས་ཕན་ཚུན་དུ་བཤགས་པ་བྱ་བ་ནི། འདི་སྐད་
དོ། །ཧོཿཐམས་ཅད་རྡོ་རྗེ་མཆེད་དང་ལྕམ་དྲལ་ཏེ། །བདེ་བར་གཤེགས་པའི་སློབ་
མར་དམ་ནོས་ནས། ། ཀུན་ཀྱང་མཐུན་པར་སྤྱོད་པའི་དམ་ཚིག་ལ། །མཉམ་ཉིད་
ངང་ལ་ལེགས་ཉེས་དབྱེར་མེད་ཀྱང༌། །ལུས་ངག་རྣམ་པར་མ་དག་ཚུལ་ཙམ་
དུ། །གཞུང་ལས་ཉམས་དང་ཐུགས་དང་འགལ་བ་རྣམས། །རྣམ་དག་བསམ་པས་
མི་གནས་ཚིག་འདིས་བཤགས། །འཛིན་མེད་ངང་དུ་བཟོད་པར་བཞེས་མཛོད་
ལ། །རང་བཞིན་དག་པའི་ཚངས་པར་སྩལ་དུ་གསོལ། །ཨ་ཨ་ཨ། ཞེས་དག་པར་
བསྒོམ། བཅུ་གསུམ་པ་གཏང་རག་གཏང་བ་ནི། གོས་བསྡུས་བླ་མའི་ཁྲི་བསྟོད་དེ།
རྣལ་འབྱོར་པ་མཆེད་ལྕམ་ཐམས་ཅད་གྲལ་བྱ་སྟེ། གསེར་དངུལ་སྐྱོགས་སུ། འབྲས་
ཆང་རྒུན་ཆང་བཤམས་པ་དང༌། །ན་བཟའ་དར་ཆེན་མཛེས་པ་ཐོགས་ཏེ་འདི་སྐད་
དོ། །ཧོཿ ཡང་གསང་བླ་མེད་ལྷ་ཡི་དཀྱིལ་འཁོར་དུ། །ཞི་ཁྲོ་བཀའ་བརྒྱད་རིགས་
འཛིན་དང་བཅས་པའི། །སྐུ་གསུང་ཐུགས་ཀྱི་དངོས་གྲུབ་ཐོབ་བྱའི་ཕྱིར། །སྒྲུབ་པ་
ཟབ་མོར་གནང་བ་བཀའ་དྲིན་ཆེ། །སངས་རྒྱས་ཡིན་ཕྱིར་སྐུ་གསུང་ཐུགས་ཐོབ་
པའི། །བན་དྷ་ལྕང་ལོ་བསྟན་པ་བཀའ་དྲིན་ཆེ། །ཡེ་ཤེས་ལྷ་དང་སྐུ་ལྔའི་དོན་མཚོན་
ཕྱིར། །འཁོར་ལོ་རྩིབས་བཞི་བསྟན་པ་྾། །ཐེག་པ་རིམ་དགུ་ནང་དུ་འདུས་པ་
ལས། །དཀྱིལ་འཁོར་གླིང་དགུར་བསྟན་པ་྾། །མ་རིག་མུན་པའི་ནང་དུ་འཐོམས་
པ་ལས། །མར་མེ་དགུ་པ་བསྟན་པ་྾། །(༨༩ཁ)མ་རྟོགས་སྐྱོན་གྱི་གྲིབ་མས་ཁྱབ་པ་
ལ། །ཐུགས་རྗེ་ཉི་མ་བསྟན་པ་྾། །སངས་རྒྱས་ཐམས་ཅད་སེམས་ལས་མི་འདའ་
ཕྱིར། །འདའ་ཀ་དམ་ཚིག་བསྟན་པ་྾། །རྡོ་རྗེ་སློབ་དཔོན་སྐུ་ཚེ་གཡུང་དྲུང་
ནི། །འགྱུར་བ་མེད་པར་མཆོག་ཏུ་བརྟན་པར་སྨོན། །མཆེད་ལྕམ་དུས་གསུམ་རྟག་
275

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
ཏུ་འགྲོགས་པ་དང༌། །ཕོ་བྲང་ཆེན་པོ་གཡུང་དྲུང་ཚུགས་པར་སྨོན། །བདུད་རྩི་རྣམ་
ལྔ་རོ་མཆོག་རྒྱས་པ་དང༌། །ཞེན་བྲལ་འདོད་ཡོན་ལྔ་ལ་ལོངས་སྤྱོད་སྨོན། །ཞལ་
ཟས་བདུད་རྩིའི་རོ་ལྡན་གསེར་དངུལ་སྐྱོགས། །ཕྱག་ཏུ་བཞེས་ནས་དགྱེས་པ་སྐོང་
བར་སྨོན། །ལྷ་ཡི་ན་བཟའ་པཉྩ་ལི་ཀ་འདི། །སྐུ་ལ་གསོལ་ནས་འཁོར་འདབ་རྒྱས་
པར་སྨོན། །ཞེས་སྐྱེམས་དྲངས། ན་བཟའ་གསོལ། སྒྲུབ་ཡོན་ནམ་དབང་ཡོན་དངོས་
པོ་དག་པ་དབུལ། དེ་རྗེས་སུ་གཏང་རག་གི་བཟོད་པར་གསོལ་བ་ནི། །ཧོ། རྡོ་རྗེ་
སློབ་དཔོན་ཆེན་པོ་དཔལ་མཆོག་ལྡན། །གསུང་རབ་རྒྱ་མཚོ་ལྷ་མི་འདྲེན་པའི་
དཔལ། །ཡང་དག་དོན་སྟོན་འཁོར་བའི་སྡུག་བསྔལ་སྐྱོབ། །འཇིག་རྟེན་འདི་ནས་
ཕ་མའི་ཚུལ་ལས་ཁྱད། །བཀའ་དྲིན་བཟང་ཡང་བསྙེན་བཀུར་རྔོ་མ་ཐོགས། །སྡོམ་
གསུམ་བསྲུང་བྱ་དམ་ཚིག་གང་ཉམས་ཀྱང་། །ཉེས་ལྟུང་སྒྲིབ་པར་མི་འགྱུར་དག་
བྱའི་ཕྱིར། །མཐོལ་བཤགས་བཟོད་པར་གསོལ་གྱིས་ཚངས་པར་མཛོད། །ཅེས་ཞབས་
སྤྱི་བོར་བླངས་ཤིང་བླ་མ་གཙུག་དང་བྲལ་མེད་དུ་བཟུང་ངོ༌། །བཅོ་ལྔ་པ་བཀྲ་ཤིས་
གསོལ་བ་ནི། རྣལ་འབྱོར་པ་རྣམས་མེ་ཏོག་འཐོར་ཞིང་འདི་སྐད་དོ། །ཧཱུཾ། མ་བཅོས་
སྤྲོས་མེད་བྱང་ཆུབ་སྙིང་པོར་གསལ། །གདོད་ནས་མ་སྐྱེས་རང་བྱུང་མཐའ་དབུས་
གྲོལ། །ཀུན་(༩༠ན)ཁྱབ་རྣམ་དག་ལྷུན་གྲུབ་ཀུན་ཏུ་བཟང༌། །ཆོས་སྐུའི་བཀྲ་ཤིས་དམ་
པ་བདེ་ལེགས་ཤོག །རྣམ་པར་སྣང་མཛད་བཀྲ་ཤིས་དོན་གྱི་ལྷ། །བདེ་གཤེགས་སྐུ་
ཡི་བཀྲ་ཤིས་གང་ལགས་པ། །དམ་པ་དེས་ཀྱང་དེང་འདིར་བདེ་ལེགས་ཤོག །སྣང་
བ་མཐའ་ཡས་བཀྲ་ཤིས་དོན་གྱི་ལྷ། །བདེ་གཤེགས་གསུང་གི་བཀྲ་ཤིས་གང་ལགས་
པ། །དམ་པ་དེས་ཀྱང་དེང་འདིར་བདེ་ལེགས་ཤོག །རྡོ་རྗེ་སེམས་དཔའ་བཀྲ་ཤིས་
དོན་གྱི་ལྷ། །བདེ་གཤེགས་ཐུགས་ཀྱི་བཀྲ་ཤིས་གང་ལགས་པ། །དམ་པ་དེས་ཀྱང་
བཀྲ་ཤིས་བདེ་ལེགས་ཤོག །རིན་ཆེན་འབྱུང་ལྡན་བཀྲ་ཤིས་དོན་གྱི་ལྷ། །བདེ་
གཤེགས་ཡོན་ཏན་བཀྲ་ཤིས་གང་ལགས་པ། །དམ་པ་དེས་ཀྱང་དེང་འདིར་བདེ་
ལེགས་ཤོག །དོན་ཡོད་གྲུབ་པ་བཀྲ་ཤིས་དོན་གྱི་ལྷ། །བདེ་གཤེགས་འཕྲིན་ལས་
276

བཀའ་བརྒྱད་གསང་བ་ཡོངས་རྫོགས་ཀྱི་དབང་བསྐུར་དུས་སྒྲུབ་ཡོངས་འདུའི་འཁྲི་ཤིང༌། ༼༢༢༽
བཀྲ་ཤིས་གང་ལགས་པ། ། །དམ་པ་དེས་ཀྱང་དེང་འདིར་བདེ་ལེགས་ཤོག །འཕྲིན་
ལས་རྣམ་བཞི་བཀྲ་ཤིས་དོན་གྱི་ལྷ། །སོ་སོའི་ཡིད་ལ་རེ་སྐོང་བཀྲ་ཤིས་ཤོག །རྒྱལ་
པོ་རྒྱལ་ཐེབ་བཀྲ་ཤིས་དོན་གྱི་ལྷ། །དམ་ཆོས་དབང་ལུང་ཡོངས་རྫོགས་བཀྲ་ཤིས་
ཤོག །རྡོ་རྗེ་མཆེད་ལྕམ་བཀྲ་ཤིས་དོན་གྱི་ལྷ། །གསེར་མདོག་རྒྱུད་འབྲེལ་འགྲོགས་
པའི་བཀྲ་ཤིས་ཤོག །སྣོད་བཅུད་ཡོངས་རྫོགས་བཀྲ་ཤིས་དོན་གྱི་ལྷ། །སྒྲུབ་ཆེན་
དོན་དང་ལྡན་པའི་བཀྲ་ཤིས་ཤོག །ཅེས་མེ་ཏོག་གཏོར་རོ། །བཅོ་བརྒྱད་པ་གནས་
བསྲུང་བ་ནི། ཞག་གསུམ་དུ་ལས་བྱང་གི་གཏོར་མ་རེ་རེ་བཏང་། ཐག་རིང་པོར་
མི་འགྲོ། གནས་སུ་དམེ་ཡུགས་མཛེ་སྤྲང་མི་བཏང་ངོ༌། །དེ་ནས་སྤྲུལ་པའི་ཡོ་བྱད་
ལྷག་མ་རྣམས་ཆ་གསུམ་དུ་བགོས་ཏེ། ཆ་གཅིག་བླ་མ་ལ་དབུལ། (༩༠བ)ཆ་གཅིག་
རྒྱལ་ཐེབ་ལ་སོགས་པ་རྣམས་ལ་དབུལ། ཆ་གཅིག་ཚར་སྟོན་བྱ་སྟེ། དགེ་སློང་བཞི་
སྡེ་བྱ། བོན་རྩིས་སྨན་བཟོ་བཞི་སོགས་བྱ་སྟེ། རྒྱལ་རྗེ་བློན་འབངས་བཞི་སྡེ། བྱིས་
པ་སྟོན་མོ་ལ་སོགས་ཆང་ཐེམ་པར་བཀྱེའོ། །དེ་རྗེས་བསྔོ་བ་ནི། ཧོཿ དགེ་བ་དྲི་
མེད་རྒྱ་ཆེན་འདིས། །མཐའ་ཡས་སེམས་ཅན་མ་ལུས་ཀུན། །སྒྲིབ་པ་ཀུན་བྲལ་ཚོགས་
གཉིས་རྫོགས། །ས་ལམ་མ་ལུས་ཡོངས་རྫོགས་ནས། །སྐུ་གསུམ་དབྱེར་མེད་ལྷུན་
གྲུབ་སྟེ། །ཆུབ་པ་མྱ་ངན་འདས་པའི་ས། །མཆོག་གི་དངོས་གྲུབ་མྱུར་ཐོབ་ཤོག །ཨཱོྃ་
སཏྭ་བྷྱོཿ་བྷྱོཿ་ཧཱུཾ། ཧོཿ བསྙེན་སྒྲུབ་རྣམ་བཞི་མཐར་ཆུབ་པའི་བྱིན་རླབས་ཀྱིས། ཡུལ་
ཕྱོགས་འདིར་ཡང་བཀྲ་ཤིས་ཏེ།། མི་ནད་དང་ཕྱུགས་ནད་རྒྱུན་ཆད་ནས། །ཆར་ཆུ་
དུས་སུ་ཕེབས་པ་དང་། ལོ་ལེགས་པ་དང༌། མཚོན་དང་མུ་གེའི་བསྐལ་པ
གྱུར་ཅིག །གནས་མལ་འདིར་ཡང་བྱིན་བཙན་ཏེ། ཕྱི་རབས་ཀྱི་བརྒྱུད་འཛིན་སུ་
དང་སུས་བསྒྲུབས་ཀྱང༌། །སྒྲུབ་པ་མྱུར་དུ་ཐོན་ནས། མཆོག་དང་མཐུན་མོང་གི་
དངོས་གྲུབ་ལ་ལོངས་སྤྱད་པར་གྱུར་ཅིག །ཅེས་པའི་བསྔོ་བ་སྨོན་ལམ་ཚར་ནས།
བསྒྲུབ་མཆེད་རྣམས་ལ། དམ་ཚིག་བསླབ་བྱ་དང༌། ཆོས་བཤད་ཐེམས་པར་བཤད།
ཞི་ཁྲོ་བཀའ་བརྒྱད་ཡོངས་སུ་རྫོགས་པའི་སྤྲ་ཁྲིད། གསང་སྔགས་སྤྱིའི་སྒྲུབ་ཁོག་
277

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཀ༽
དཔལ་གསང་བ་ཡོངས་རྫོགས་ཀྱི་སྒྲུབ་ཆེན། །ཨྱོན་གུ་རུ་པདྨ་ཐོད་ཕྲེང་རྩལ་གྱིས།
རྗེ་འབངས་གྲོགས་གསུམ་གྱི་དོན་དུ་མཛད་པ་རྫོགས་སོ། །མནྟ་གུ་ཡ། རྒྱ་རྒྱ་རྒྱ།
ས་མ་ཡ། ཤེས་རབ་བློ་ལྡན་སྙིང་རྗེ་ཆེ། །སྐལ་ལྡན་ཞིག་དང་འཕྲད་པར་ཤོག །
བཿཀཿཐཱ།ཞབྦ༔ དཿབྲཀཟླ༔ཀཿ།ཧཁཱཡཿ༔བླགག (༩༡ན)བདེ་ལྡན་མགོན་པོའི་དྲི་མེད་ཡེ་ཤེས་
སྤྱན། །ཡོངས་གཟིགས་མཚོ་སྐྱེས་རྡོ་རྗེ་འཛམ་གླིང་འདིར། །རིག་སྔགས་འཆང་གཙོ་
ནུས་རྩལ་གངས་ཅན་འགྲོར། །ལེགས་བྱིན་བཀའ་དྲིན་ཕ་མཐའ་སུ་ཡིས་འཇལ། །དེ་
ཕྱིར་ཅལ་སྒྲོག་གྲགས་རྗེས་འབྲང་བྱེད་པའི། །རྨོངས་པ་ཙམ་མིན་མགོན་ཁྱོད་སྙིང་
དབུས་སུ། །གཞོན་ནུ་བུམ་སྐུར་རང་ངོ་མ་འཕྲོད་བར། །རབ་བཞུགས་འཇའ་ལུས་
རྡོ་རྗེའི་སྐུ་ཐོབ་ཤོག །གསུང་སྤྲུལ་ཟབ་ཆོས་ཡོངས་འདུའི་འཁྲི་ཤིང་ཆེ། །ཡལ་འདབ་
མེ་ཏོག་རྒྱས་པའི་གྲིབ་མ་རུ། །སྤྱི་དང་ཁྱད་པར་གངས་ལྗོངས་ཡིད་ཅན་རྣམས། །བདེ་
སྐྱིད་རྫོགས་ལྡན་གསར་པའི་འབྲས་མྱོང་ཤོག །ཅེས་ཆུ་བྱི་ཧོར་ཟླ་བརྒྱད་པའི་ནང་
རྣམ་པར་རྒྱལ་བའི་ཕན་བདེ་ལེགས་བཤད་གླིང་པ་སོགས་ལ་ཞི་ཁྲོ་ཀུན་འདུས་བཀའ་
བརྒྱད་གསང་བ་ཡོངས་རྫོགས་ཀྱི་དབང་བསྐུར་དུས་སྒྲུབ་འབུམ་དང་དབང་འབུམ་
བསྡེབས་ནས་ཆུ་འབབས་སུ་བཀོད་པའི་ཟིན་བྲིས་ཡོངས་འདུའི་འཁྲི་ཤིང་འདིའང་
ཟ་ཧོར་གྱི་སྔགས་སྨྱོན་ཟིལ་གནོན་བཞད་པ་རྩལ་གྱིས་སྦྱར་བའི་ཡི་གེ་པ་ནི་ག